આ બનાવમાં પોલીસ સૂત્રોમાંથી જાણવા મળતી વિગત મુજબ અમરેલી તાલુકાના ચાંદગઢ ગામે રહેતા અને ખેતીકામ કરતા ભરતભાઈ ધીરૂભાઈ ખુમાણ નામના 48 વર્ષીય ખેડૂતે પોતાના ખેતીના કામ માટે થઈ વિવિધ લોન લીધી હોય, અને પાક સારો આવશે એટલે ભરપાઈ કરી દેશું તેવી આશા હતી. ત્‍યારે પોતાની ખેતીમાં વાવેલ કપાસનો પાક નિષ્‍ફળ જતા અને હવે પોતાએ લીધેલ લોન ભરપાઈ કરી શકે તેમ ન હોય, જેથી તેમણે ગઈકાલે પોતાની મેળે ઝેરી દવા પી લેતા તેમને સારવાર માટે અત્રેના ખાનગી દવાખાને ખસેડવામાં આવ્‍યા હતા. જયાં તેમનું સારવાર દરમિયાન મોત થયું હતું. સાથોસાથ તેમના પત્‍નિ લાભુબેને પણ ઝેરી દવા પી લેતા તેમને પણ સારવાર માટે દવાખાને ખસેડવામાં આવ્‍યા છે. આ અંગે અમરેલી તાલુકા પોલીસે ધોરણસરની કાર્યવાહી હાથ ધરીછે.